

**Bekymringsskala vedrørende barn og unge**

Bekymringsskalaen er et redskap som skal hjelpe deg med å avklare hvor bekymret du er for et bestemt barn eller ungdom. Skalaen er et verktøy som viser hva du kan legge vekt på i vurderingen av utfordringen. Ved hjelp av bekymringsskalaen kan du i samarbeid med andre gi en klar og faglig vurdering av en vanskelig situasjon.

Det er viktig å huske at problemene til barnet/ungdommen på ulike tidspunkter i livet kan få forskjellige plasseringer på skalaen. Din vurdering danner et øyeblikksbilde. Barnet kan være i en belastende situasjon, for eksempel skilsmisse eller dødsfall i familien, og reagerer med atferd som vekker bekymring i en periode.

Det er viktig å huske at skalaen er et internt verktøy som kan hjelpe deg til å utføre best mulig skjønn. Når du og lederen din har vurdert graden av barnets problemer, må dere følge prosedyren i handlingsveilederen for Stafettloggen.

Husk alltid å involvere barnet og foreldre, **bortsett fra ved mistenke om vold og overgrep.**

**Hvis tegn på fysisk vold eller mistanke om seksuelle overgrep, kontakt barneverns-tjenesten direkte.**

|  |  |  |  |  |
| --- | --- | --- | --- | --- |
| **BEKYMRINGSSKALA VEDRØRENDE BARN OG UNGE** (se også: barn og unge, tegn på mistrivsel) | | | | |
| Barn med generelt god fungering | Barn med redusert fungering | Barn med behov for tilrettelegging | Barn med behov for spesiell støtte | Barn med risiko for skade |
| Barnet utvikler seg normalt både sosialt, følelses-messig, fysisk og intellektuelt.  Normale svingninger i trivsel/fungering. | Barnet er utsatt for lette, men kon-stante belastninger og viser tegn på manglende til-pasning/fungering.  Barnet er utsatt for en større, men forbigående belast-ning og viser tegn på manglende til-pasning/ fungering. Barnet kan f.eks. være påvirket psykisk og sosialt av en bestemt hendelse.  Barnet kan ha utfordringer med språk, kommunika-sjon, læring, motorikk, sosialt eller emosjonelt. | Barnet viser tydelige tegn på manglende tilpasning/ fungering.  Barnet gir signaler i form av endret atferd emosjonelt, sosialt, motorisk, språklig, og/ eller redusert hygiene. | Barnet er utsatt for belastning over tid og viser tydelige tegn på mistrivsel/ manglende tilpasning.  Barnet fungerer dårlig og utvikler seg i en negativ retning på ett eller flere utviklings-områder. | Barnet mistrives sterkt.  Barnet fungerer svært dårlig og viser tydelige tegn på forsinket utvikling. |
| Foreldre-omsorgen er god.  Foreldre søker rådgivning dersom barnet i en periode ikke trives.  Foreldre søker kanskje hjelp ved å kontakte lege, helsestasjon, barnehagen, skolen m.m. | Foreldreomsorgen er god.  Foreldrene prøver ut råd og veiledning fra lærer, barnehagelærer, helsesøster osv. | Foreldrenes omsorg er god.  Eller:  Foreldrenes omsorg er midlertidig redusert. | Foreldreomsorg-en er god, men belastningen er stor.  Eller:  Foreldreomsorgen er redusert. | Foreldreomsorgen er god, men belastningen er stor.  Eller:  Foreldrenes omsorg er utilstrekkelig/ svært redusert. |
| **Nivå 0** | **Utfordringene håndteres på tjenestestedet.**  **Nivå 1** | **Utfordringene krever bistand fra andre.**  **Nivå 2** | | **Utfordringene løses i annen tjeneste.**  **Nivå 3** |